Ատենէ մը ի վեր Պօլսահայ օրաթերթերէն ոմանք սկսեր են, սիրտ առնող լեզուանիութեամբ մը, ներբողն հիւսել Գահիրէի Հ[այ] Բ[արեգործական] Ը[նդհանուր] Միութեան, որուն ղեկավարները չի բաւականանալով այդ լրագրական ռէքլամներէն, վերջերս Էջմիածնի Վեհարանին, Սիսի Կաթողիկոսարանի եւ Պոլսոյ Պատրիարքարանին դուռներն ալ սկսան զարնել, կոնդակ մը կամ պաշտօնական վաւերաթուղթ մը ձեռք բերելու համար։ Գահիրէի կեդրոնին գործակալները յատուկ հրահանգներ ստացած, կազմակերպական ձեռնարկներ ալ սկսած են ընել այնքան արտասահմանի հայ գաղութներուն մէջ, որքան տաճկահայ գաւառները, եւ կեդրոնին մէջ՝ Պօլիս։